Diari Oficial de la Generalitat Valenciana


Sumari del DOGV 6984, del 13-03-2013 (2013/2575)

RESOLUCIÓ de 21 de febrer de 2013, de la Direcció General d'Energia, per la qual es modifiquen les autoritzacions administratives d'este mateix òrgan, de dates 11 de setembre de 2008 i 24 de febrer de 2009, per a la construcció de la línia elèctrica a 132 kV, doble circuit, per a l'evacuació de les zones 7 i 8 del Pla Eòlic de la Comunitat Valenciana, que discorre pels termes municipals d'Andilla, Higueruelas, Villar del Arzobispo, Casinos, Llíria, Benaguasil, Riba-roja de Túria i Vilamarxant. Expedient número ATLINE/2003/352/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6984

Data del DOGV
:   13-03-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/2575


Data del document
:   21-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 21 de febrer de 2013, de la Direcció General d'Energia, per la qual es modifiquen les autoritzacions administratives d'este mateix òrgan, de dates 11 de setembre de 2008 i 24 de febrer de 2009, per a la construcció de la línia elèctrica a 132 kV, doble circuit, per a l'evacuació de les zones 7 i 8 del Pla Eòlic de la Comunitat Valenciana, que discorre pels termes municipals d'Andilla, Higueruelas, Villar del Arzobispo, Casinos, Llíria, Benaguasil, Riba-roja de Túria i Vilamarxant. Expedient número ATLINE/2003/352/46. [2013/2575]  
Vist l'expedient amb referència ATLINE/2003/352, incoat pel Servici Territorial de Indústria i Energia de València de la Conselleria de Indústria i energia a instància d'Energías Renovables Mediterráneas, SA (Renomar), amb domicili social a València, carrer Dr. Romagosa, núm. 1-4-W 2, relatiu a la sol·licitud de data 18 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció de «Línia elèctrica 132 kV doble circuit, ST Peñas de Dios - AP7 ST Boscos - ST Requena», en els termes municipals d'Andilla, Villar del Arzobispo, Llíria, Bugarra, Gestalgar i Chiva, província de València, a la qual s'adjuntava projecte i annex d'este, firmats per tècnic titulat competent i visat pel corresponent col·legi oficial.  
Resultant que el mencionat expedient va ser sotmés a informació pública per mitjà d'anuncis en el Butlletí Oficial de la Província de València número 183, de data 03.08.2004, el Diari Oficial de la Generalitat Valenciana, número 4.827, de data 25.08.2004, el diari de premsa Las Provincias de data 07.08.2004 i per mitjà d'exposició pública en els taulers d'anuncis dels ajuntaments dels municipis afectats.  
  
Resultant que de conformitat amb allò que ha establit la Llei 54/1997, de 27 de novembre del Sector Elèctric i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, separata del projecte a fi que establisquen el condicionat tècnic procedent, pronunciaments que hi ha en l'expedient.  
Resultant que de conformitat amb allò que s'ha establit per l'article 131 del Reial Decret 1955/2000, es va comunicar al sol·licitant els pronunciaments de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Resultant que hi ha en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist l'expedient amb referència ATLINE/2003/279, incoat pel Servici Territorial de Indústria i energia de València de la Conselleria de Indústria i Energia a instància de Nuevas Energías Valencianas, SA (Nevasa), amb domicili social a València, carrer Pedrapiquers, número 2, polígon industrial Vara de Quart, València, relatiu a la sol·licitud de data 23 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció de «Línia elèctrica a 132 kV Bugarra - Vilamarxant», en els termes municipals de Bugarra, Gestalgar, Pedralva, Cheste i Vilamarxant, província de València, a la qual s'adjuntava projecte firmat per tècnic titulat competent i visat pel corresponent col·legi oficial.  
  
Resultant que el mencionat expedient va ser sotmés a informació pública per mitjà d'anuncis en el Butlletí Oficial de la Província de València número 229, de data 26 de setembre de 2003, el Diari Oficial de la Generalitat Valenciana núm. 4.595, de data 25 de setembre de 2003, el diari de premsa Las Provincias de data 12 de setembre de 2003 i per mitjà d'exposició pública en els taulers d'anuncis dels ajuntaments dels municipis afectats.  
Resultant que de conformitat amb allò que s'ha establit en la Llei 54/1997, de 27 de novembre, del Sector Elèctric i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, una separata del projecte a fi que establisca el condicionat tècnic procedent, pronunciaments que hi ha en l'expedient.  
Resultant que de conformitat amb allò que s'ha establit per l'article 131 del Reial Decret 1955/2000, es comuniquen al sol·licitant els pronunciaments de les distintes administracions, organismes o empreses de servici públic o de servicis d'interés general afectats, així com les al·legacions de particulars, que van ser degudament contestades pel sol·licitant.  
Resultant que hi ha en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Resultant que, mitjançant la Resolució de 2 de març de 2007, la secretària autonòmica de Territori i Medi Ambient formula declaració d'impacte ambiental, en els termes següents:  
- Primer: estima no acceptable des del punt de vista ambiental, el projecte d'instal·lacions eòliques del Pla Eòlic de la zona 8 del Pla Eòlic de la Comunitat Valenciana, l'evacuació del qual es projecta per enganxall a Boscos 1 de la zona 9 del Pla Eòlic, que al seu torn evacua a la ST de Requena  
- Segon: estima acceptable des del punt de vista ambiental, el projecte d'instal·lacions eòliques de la zona 8, el sistema d'evacuació del qual es projecta a la ST de Vilamarxant, amb els condicionants que s'inclouen en l'apartat tercer de la part dispositiva de la mencionada Declaració d'Impacte Ambiental (d'ara en avant DIA), que implica modificacions en el traçat de la línia d'evacuació elèctrica i determina la unificació en una mateixa línia de l'evacuació de l'energia procedent dels parcs eòlics de les zones 7 i 8.  
Resultant que la modificació del projecte inicial consistix en la variació del traçat i la tipologia de la línia, motivada per la necessitat de complir els requisits mediambientals exigits per la DIA.  
Resultant que amb l'objecte de fer complir el condicionat imposat per la DIA esmentada, Energías Renovables Mediterráneas, SA (Renomar), va presentar amb data 2 de febrer de 2007 en el Servici Territorial d'Energia de València un escrit sol·licitant continuar amb la tramitació de l'expedient, a què adjunta nou projecte de línia de 132 kV doble circuit, per a evacuació de les zones 7 i 8 del Pla Eòlic de la Comunitat Valenciana, iniciant nou expedient amb referència ATLINE/2003/352/46/bis.  
Vist l'expedient amb referència ATLINE/2003/352/46/bis, incoat pel Servici Territorial d'Energia de València de la Conselleria d'Infraestructures i Transport a instància d'Energías Renovables Mediterráneas, SA (Renomar), relatiu a la sol·licitud de data 2 de febrer de 2007, d'autorització administrativa, aprovació de projecte i declaració d'utilitat pública en concret per a la construcció de «línia elèctrica a 132 kV, doble circuit, evacuació zones 7 i 8 del Pla Eòlic de la Comunitat Valenciana», en els termes municipals d'Andilla, Higueruelas, Villar del Arzobispo, Casinos, Llíria, Benaguasil i Vilamarxant, província de València, a la qual s'adjuntava projecte de l'esmentada línia firmat pel tècnic titulat competent i visat pel corresponent col·legi oficial.  
  
Resultant que l'esmentat projecte modificat va ser sotmés a la corresponent informació pública, per mitjà d'anuncis en el Butlletí Oficial de la Província de València número 127, del dia 30 de maig de 2007, el Diari Oficial de la Generalitat Valenciana número 5.522, del 29 de maig de 2007, en el diari de premsa El Mundo del dia 6 de juny de 2007, i per mitjà d'exposició en el tauler d'anuncis dels ajuntaments dels municipis afectats.  
Resultant que de conformitat amb allò que ha establit la Llei 54/1997, de 27 de novembre, del Sector Elèctric i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre als ajuntaments afectats pel projecte, Andilla, Higueruelas, Villar del Arzobispo, Casinos, Llíria, Benaguasil i Vilamarxant, una separata de la part d'este als efectes d'establir el condicionat tècnic procedent, havent informat els ajuntaments d'Andilla, Casinos, Llíria, Benaguasil i Vilamarxant en els termes següents:   
  
- Ajuntament de Casinos: a través d'informe de l'oficina tècnica, suggerix un traçat alternatiu, l'establiment d'unes compensacions per mitjà de cànon anual als propietaris afectats pel traçat de la línia elèctrica i el posicionament dels suports en punts situats entre parcel·les.  
  
- Ajuntament de Benaguasil: a través d'ofici de l'alcalde, manifesta que el traçat proposat no s'ajusta dels objectius de planejament urbanístic del municipi, es proposa un canvi de traçat i la connexió amb la futura subestació projectada en el terme municipal de Llíria.  
- Ajuntament de Vilamarxant: a través d'ofici de la regidor delegada d'urbanisme, proposa variar el traçat a l'altura de Navaixet del Fetge, transcorrent la línia cap a Benaguasil deixant a l'est el polígon industrial de Pla de Montero i la realització en subterrani en sòl amb especial protecció paisatgística.  
Resultant que de conformitat amb allò que ha establit l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre, així mateix, una separata del projecte tècnic modificat de la línia elèctrica projectada a:  
- Conselleria d'Infraestructures i Transport, Servici Territorial de Carreteres  
- Diputació Provincial de València, Servici de Carreteres  
- Ministeri de Medi Ambient, Confederació Hidrogràfica del Xúquer  
- Iberdrola Distribución Eléctrica, SAU  
Amb vista que presenten la seua conformitat i oposició, resultant tots els informes remesos favorables o condicionats acceptats pel sol·licitant, sense que en cap cas no s'observe impediment per a la realització de la instal·lació objecte d'autorització.   
Resultant, que s'ha remés, a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en què se sol·licitava informe sobre l'adaptació del projecte remés al planejament urbanístic d'aplicació, havent-hi únicament contestat l'ajuntament d'Andilla amb informe favorable.  
  
Resultant que hi ha en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Resultant que amb data 18 de desembre de 2007, Renomar presenta davant de la Direcció General d'Energia l'Estudi d'Impacte Ambiental del Sistema d'Evacuació de la zona eòlica 8 (connexió a Vilamarxant).  
  
Resultant que a fi d'atendre les al·legacions presentades pels ajuntaments de Casinos, Benaguasil i Vilamarxant, l'empresa Energías Renovables Mediterráneas, SA (Renomar), presenta adjunt a l'estudi d'impacte ambiental, un estudi d'alternatives (modificacions puntuals) a l'esmentada línia.  
Resultant que l'esmentat estudi d'impacte ambiental junt amb l'estudi d'alternatives va ser sotmés a la corresponent informació pública, per mitjà d'anuncis en el Butlletí Oficial de la Província de València número 9, del dia 11 de gener de 2008, el Diari Oficial de la Generalitat Valenciana número 5.673, de 4 de gener de 2008, en el diari de premsa El Mundo del dia 9 de gener de 2008.  
Resultant que, mitjançant la Resolució de 2 de juny de 2008, la secretària autonòmica de Territori i Medi Ambient formula resolució complementària de la declaració d'impacte ambiental, estimant acceptable des del punt de vista ambiental, el sistema d'evacuació de la zona 8 en la seua totalitat i parcial de la zona 7, amb els condicionants que s'inclouen en l'apartat segon de la part dispositiva de la mencionada resolució complementària de la declaració d'impacte ambiental.  
Resultant que per la resolució de la Direcció General d'Energia de la Conselleria d'Infraestructures i Transport de data 11 de setembre de 2008, es va atorgar autorització administrativa, aprovació de projecte i declaració d'utilitat pública per a la construcció de la Línia elèctrica 132 kV doble circuit, evacuació zones 7 i 8 del Pla Eòlic de la Comunitat Valenciana, per als trams següents: tram comprés entre la SE Peñas de Dios i Ap70, tram comprés entre els suports Ap83 i Ap85, tram comprés entre els suports Ap91 i Ap102 i el tram comprés entre els suports Ap107 i Ap124, que discorren pels termes municipals d'Andilla, Higueruelas, Villar del Arzobispo, Casinos i Llíria a la província de València.  
  
Resultant que amb l'objecte de fer complir el condicionat imposat per la DIA esmentada, Renomar va presentar amb data 23 de juny de 2008 davant del Servici Territorial d'Energia de València un escrit sol·licitant continuar amb l'expedient d'autorització administrativa, aprovació de projecte i declaració d'utilitat pública de la línia elèctrica a 132 kV, doble circuit, evacuació zones 7 i 8 del Pla Eòlic de la Comunitat Valenciana, a què adjunta «Annex de modificació del projecte de la línia elèctrica 132 kV, doble circuit, ST Peñas de Dios - ST Vilamarxant, de la zona 7 i 8, del Pla Eòlic de la Comunitat Valenciana», que preveu determinats trams de l'esmentada línia elèctrica.  
Vist l'expedient amb referència ATLINE/2003/352/46/bis, incoat pel Servici Territorial d'Energia de València de la Conselleria d'Infraestructures i Transport a instància d'Energías Renovables Mediterráneas, SA (Renomar), relatiu a la sol·licitud de data 23 de juny de 2008, d'autorització administrativa, aprovació de projecte i declaració d'utilitat pública en concret per a la construcció de determinats trams de la «línia elèctrica a 132 kV, doble circuit, evacuació zones 7 i 8 del Pla Eòlic de la Comunitat Valenciana», que discorren pels termes municipals de Casinos, Llíria, Benaguasil, Riba-roja de Túria i Vilamarxant, província de València, a la qual s'adjuntava projecte de l'esmentada línia firmat per tècnic titulat competent i visat pel corresponent col·legi oficial.  
  
Resultant que l'esmentat projecte modificat va ser sotmés a la corresponent informació pública, per mitjà d'anuncis en el Butlletí Oficial de la Província de València número 264, del dia 5 de novembre de 2008, el Diari Oficial de la Generalitat Valenciana número 5.886, de 5 de setembre de 2008, en el diari de premsa El Mundo del dia 18 de novembre de 2008, i per mitjà d'exposició en el tauler d'anuncis dels ajuntaments dels municipis afectats.  
Resultant que de conformitat amb allò que ha establit la Llei 54/1997, de 27 de novembre del Sector Elèctric i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre als ajuntaments afectats pel projecte, Casinos, Llíria, Benaguasil, Riba-roja de Túria i Vilamarxant, una separata de part d'este als efectes d'establir el condicionat tècnic procedent, no havent-se rebut cap informe per la qual cosa s'entén la seua conformitat amb la instal·lació.  
Resultant que de conformitat amb allò que ha establit l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre, així mateix, una separata del projecte tècnic modificat de la línia elèctrica projectada a:  
- Conselleria d'Infraestructures i Transport, Servici Territorial de Carreteres  
- Diputació Provincial de València, Servici de Carreteres  
- Ministeri de Medi Ambient, Confederació Hidrogràfica del Xúquer  
Amb vista a que presenten la seua conformitat i oposició, resultant tots els informes remesos favorables o condicionats acceptats pel sol·licitant, sense que en cap cas no s'observe impediment per a la realització de la instal·lació objecte d'autorització.   
Resultant, que s'ha remés a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en què se sol·licitava informe sobre l'adaptació del projecte remés al planejament urbanístic d'aplicació, no havent-se rebut cap informe dels ajuntaments per la qual cosa s'entenen evacuats en sentit favorable.  
  
Resultant que hi ha en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Resultant que per Resolució de la Direcció General d'Energia de la Conselleria d'Infraestructures i Transport de data 24 de febrer de 2009, es va atorgar autorització administrativa, aprovació de projecte i declaració d'utilitat pública per a la construcció de la Línia elèctrica 132 kV doble circuit, evacuació zones 7 i 8 del Pla Eòlic de la Comunitat Valenciana, per als trams següents: tram comprés entre els suports Ap70 i Ap83, tram comprés entre els suports Ap85 i Ap91, tram comprés entre els suports Ap102 i Ap107 i el tram comprés entre els suports Ap124 i la SE Vilamarxant, que discorren pels termes municipals de Casinos, Llíria, Benaguasil, Riba-roja de Túria i Vilamarxant, a la província de València.  
Resultant que mitjançant la Resolució de 18 de setembre de 2012, el director general d'avaluació ambiental i territorial formula resolució complementària de la declaració d'impacte ambiental, estimant acceptable amb caràcter definitiu el sistema d'evacuació conjunt de les zones 7 i 8 del Pla Eòlic corresponent a l'alternativa A entre els suports 16 i 52 (d'acord amb la denominació de l'estudi d'impacte ambiental original) i anul·lant, en conseqüència, l'apartat 1.1 del punt segon de la part dispositiva de la Resolució de 2 de juny de 2008, de la directora general de Gestió del Medi Natural complementària de les declaracions d'impacte ambiental de les zones 7 i 8.  
Resultant que l'esmentada instal·lació compta amb autorització d'explotació atorgada pel Servici Territorial d'Energia de València amb data 30 de juliol de 2009.  
Resultant que amb data 20 de desembre de 2012, Renomar presenta escrit davant de la Direcció General d'Energia de la Conselleria d'Economia, Indústria, Turisme i Ocupació, registre d'entrada número 29.990, en el qual sol·licita nova autorització administrativa de la línia elèctrica d'evacuació conjunta de les zones 7 i 8, o ratificació o modificació de les autoritzacions administratives de dates 11 de setembre de 2008 i 24 de febrer de 2009, per la qual ratifique que el traçat definitiu del sistema d'evacuació de la zona 8 és el construït, incloent-hi la resolució complementària a la DIA en el cos de l'esmentades autoritzacions administratives.  
Resultant que d'acord amb el que establix l'article 21.7 i el 28.3 de la Llei 54/1997, de 27 de novembre, del Sector Elèctric, escau a l'Administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que calga, d'acord amb altres disposicions que resulten aplicables i en especial les relatives a l'ordenació del territori i al medi ambient.  
Considerant que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Considerant que, d'acord amb el que disposa l'article 4.1.a) i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, en concordança amb l'article 18 del Decret 188/2012, de 21 de desembre, pel qual s'aprova el Reglament Orgànic i Funcional de la Conselleria, d'Economia, Indústria, Turisme i Ocupació, escau a la Direcció General d'Energia d'este departament la resolució del present procediment.  
Esta Direcció General d'Energia resol:  
  
Primer  
Modificar les autoritzacions administratives d'esta direcció general de dates 11 de setembre de 2008 i 24 de febrer de 2009, atorgades a Energías Renovables Mediterráneas, SA (Renomar), a fi d'incloure el que disposa la resolució complementària de la declaració d'impacte ambiental de data 18 de setembre de 2012, donant per definitiu el sistema d'evacuació conjunt de les zones 7 i 8 del Pla Eòlic corresponent a l'alternativa A entre els suports 16 i 52, sense modificació de la característiques de la línia elèctrica.  
D'acord amb el que establix l'article 15 de Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, s'incorporen els condicionants establits en la resolució complementària de la DIA, de 2 de juny de 2008, de la secretària autonòmica de Territori i Medi Ambient, que se citen a continuació:  
1. El traçat s'ajustarà a l'alternativa seleccionada, d'acord amb la documentació gràfica reflectida en la documentació remesa per al Direcció General d'Energia, el 2 d'abril de 2008 denominada «informe relatiu al traçat definitiu del sistema d'evacuació de la zona 7 i 8 del Pla Eòlic de la Comunitat Valenciana (modificacions puntuals al traçat original aprovat per declaració d'impacte ambiental), excepte en els trams que es detallen a continuació:  
1.1. Entre els suports 16 i 52 la solució definitiva s'ajustarà a l'alternativa de corredor D de l'estudi d'impacte ambiental, permetent la instal·lació provisional a mitjà termini (5 anys) del traçat ajustat a l'alternativa del corredor A.  
Per a això, en un termini màxim de 2 anys, des de la notificació de la present resolució, es presentarà davant d'esta direcció general un estudi d'impacte ambiental amb les alternatives tècnicament viables, Considerant les activitats mineres existents en l'àmbit del corredor D i les possibles afeccions al patrimoni. La documentació gràfica tindrà el detall suficient com per a determinar inequívocament el traçat proposat, de manera que l'òrgan competent en matèria de mines puga emetre un informe respecte d'això.  
Considerant el pronunciament de l'Àrea d'Indústria i Mines i si és el cas el de la Direcció General de Patrimoni, es comunicarà a la Direcció General d'Energia el traçat més adequat, a fi que els promotors de les zones 7 i 8 elaboren el projecte definitiu.  
El projecte amb la solució definitiva se sotmetrà conjuntament amb l'estudi d'impacte ambiental elaborat i la resta de documentació exigida per la legislació sectorial al tràmit d'informació pública. Conclòs este tràmit l'expedient complet serà remés a esta direcció general per a la formulació de la corresponent resolució complementària prèvia a l'autorització definitiva.  
L'execució i entrada en funcionament del tram de línia ajustada a l'alternativa de corredor D, es farà abans de l'1 de juny de 2013, procedint al desmantellament i la restauració de la superfície afectada pels accessos i suports del tram de línia substituït abans de l'1 de setembre de 2013.  
1.2. El tram entre els suports 125 i 126 s'executarà en subterrani ubicant els suports d'acord amb allò que s'ha reflectit en el full 5 del plànol núm. 3 del traçat definitiu, ajustant el traçat a la senda situada a l'est del disseny rectilini proposat.  
L'amplària màxima afectada per l'execució dels trams subterranis, inclosos la zona, el camí de suport i la zona de recollida del material d'excavació, serà de 8 metres i inclourà i aprofitarà la senda existent.  
  
2. El traçat definitiu d'acord amb allò que s'ha especificat en el punt anterior, així com la seua execució quedarà supeditat a:  
2.1. Les mesures preventives i actuacions prèvies per a evitar l'afecció al patrimoni cultural, d'acord amb les propostes de la memòria de prospecció arqueològica, objecte id'nforme favorable per la Conselleria de Cultura, així com al seguiment per tècnic competent en la fase d'obres del tram comprés entre els suports 42 a 48, i als condicionants que la Conselleria de Cultura establisquen sobre el projecte de seguiment paleontològic que s'elabora en este tram.  
Cas que fóra necessari modificar substancialment el traçat, per la detecció de troballes de naturalesa arqueològica i/o paleontològica en la fase de moviments de terres, després d'aplicar les mesures cautelars assenyalades en la declaració d'impacte ambiental i en els informes de la Conselleria de Cultura, es comunicarà a esta direcció general les variacions proposades a fi de valorar-les ambientalment abans de la seua execució.  
2.2. Als condicionants establits per l'organisme competent en matèria de vies pecuàries.  
3. Es modificarà en la mesura que siga possible la ubicació dels suports 129 i 130 a fi que les infraestructures elèctriques s'allunyen al màxim del nucli de vivendes situat a l'est de la línia.  
4. En relació als accessos, a més d'allò que s'ha indicat en la documentació presentada es compliran els criteris següents:  
- La rasant dels nous accessos s'ajustarà al màxim a la cota del terreny a fi d'evitar impactes residuals innecessaris, especialment en el tram comprés entre els suports 16 a 52 per a facilitar la rehabilitació del terreny després del desmantellament de la línia.  
- L'amplària dels nous accessos serà com a màxim la dels camins de què partixen, no sobrepassant en cap cas els 3,5 metres entre arestes interiors de cunetes.  
- Els suports situats en terreny forestal, que requerisquen l'execució de nous trams d'accés i obertura de carrer davall la línia, ajustaran el traçat d'aquell, sempre que la topografia ho permeta a l'àrea tallafocs.  
  
- Per a l'accés al suport 24 s'utilitzarà el camí existent (el mateix camí de què part l'accés al suport 25) sent innecessària l'execució d'un nou tram de camí.  
5. Les mesures preventives per a evitar impactes sobre l'avifauna s'ajustaran als criteris següents:  
- El disseny de la línia complirà les prescripcions tècniques per a la protecció contra l'electrocució establides en el Reial Decret 263/2008, de 22 de febrer.  
- Per a evitar impactes per col·lisió s'intensificaran les mesures proposades de senyalització del cable de terra en el tram 1 en simple circuit en tota la seua longitud i el tram 2, de doble circuit entre els suports 1 i 75, de manera que l'efecte de marca salvaocells siga cada 5 metres, mantenint per a la resta de trams aeris les mesures correctores propostes en l'estudi d'impacte ambiental.  
6. Amb caràcter general es procedirà, després de la fase d'obres a la restauració ambiental d'acord amb el que s'ha descrit en el capítol 10 de l'estudi d'impacte, fent especial insistència en aquells trams inclosos en l'àmbit del PORN del Túria, tant pel que fa al tractament final de la morfologia del terreny com en la revegetació.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
  
Segon  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells a qui, intentada la notificació, no s'haguera pogut practicar.  
  
Esta resolució no és definitiva en via administrativa i en la seua contra podrà interposar-se recurs d'alçada davant del secretari autonòmic de Indústria i Energia en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 21 de febrer de 2013.- El director general d'Energia: Antonio Cejalvo Lapeña.